วาระการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๔ /๒๕๖๑  
วันอังคาร ที่ ๔ ธันวาคม พ.ศ. ๒๕๖๑   เวลา ๑๕.๐๐ น.
ณ ห้องโสตฯ	โรงเรียนคลองลานวิทยา

ประธานการประชุม	นายสานิต หงษ์สามสิบเจ็ด	ผู้อำนวยการโรงเรียนคลองลานวิทยา
ผู้ประชุม	        	๘๒   คน 
ผู้มาประชุม	   	๗๗   คน
ผู้ไม่มาประชุม	            ๕   คน 	ได้แก่	
1. นางวราภรณ์	จารุเมธีชน		ลาป่วย
2. นางสาวอนุสรา	สายยาโน		ลาป่วย
3. นายพัฒนพงษ์	หารเอี่ยม		ลาป่วย
4. นางพรระวี	คงขำ			ลาคลอดบุตร
5. นางสาวสุทธิชา	ประสิทธิ์กสิกรณ์		ลาคลอดบุตร

ระเบียบวาระที่ ๑ เรื่องที่ประธานแจ้งให้ทราบ
อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤศจิกายน จำนวน 
๖ คน ดังนี้  นายวรวิทย์ ภูวดล  นางสาวฉวีวรรณ ทองบุญตา  นางสมเจตนา มาประเสริฐ  นางอัจฉรา จ้าวสันเที๊ยะ  นายสมานชัย สุทา และนางสาวเพ็ญนภา โสมประทุม
อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนธันวาคม จำนวน 
๙ คน ดังนี้  นายสมชาย วุฒิพันธ์  นางสาวนิชชาภัสส์ แสนธิ  นางสาวนลินี พิลึก  นางสาววรรณวิมล ปราจันทร์  นางสาวพรชนิตว์ ปรางค์ศรีทอง  นางสาวธีรารัตน์ ช้อยชด  นางสาวสุทธิชา ประสิทธิ์กสิกรณ์  นายชลิน ทับทิม  และนายวิวัฒน์ วังวงค์ 
แนะนำบุคลากรใหม่  โรงเรียนคลองลานวิทยายินดีต้อนรับบุคลากรใหม่จำนวน ๑ คน ได้แก่ 
นางสาวศรัญญา ม่วงทอง ตำแหน่งเจ้าหน้าที่ธุรการ
๑.๑   การประเมินตนเองภาคเรียนที่ ๑/๒๕๖๑ (ว.๒๑/๒๕๖๐) แจ้งข้าราชการครูทุกคนให้
ศึกษาการจัดทำเอกสารต่างๆที่ใช้ในการประเมินตนเอง และสามารถเริ่มดำเนินการกรอกข้อมูลของภาคเรียนที่    ๑/๒๕๖๑ ได้แล้ว
๑.๒   การเตรียมความพร้อมประเมินเพื่อเลื่อนเงินเดือนแบบใหม่ จากสำนักงานเขตพื้นที่
การศึกษามัธยมศึกษา เขต ๔๑ ได้แจ้งรายละเอียดการเตรียมความพร้อมประเมินเพื่อเลื่อนเงินเดือนแบบใหม่ ข้าราชการครูทุกคนได้ทราบ เนื่องจากการประเมินครั้งนี้จะเริ่มเป็นการประเมินการปฏิบัติงานของข้าราชการครูและการเลื่อนเงินเดือนแบบเปอร์เซ็นต์ ซึ่งการประเมินแบ่งเป็น ๒ ครั้ง โดยใช้เกณฑ์คะแนนเป็น ๕ ระดับ ได้แก่ ดีเด่น   ดีมาก ดี พอใช้ และต้องปรับปรุง โดยทางโรงเรียนคลองลานวิทยาจะกำหนดปฏิทินการประเมินเพื่อแจ้งให้ข้าราชการครูทุกคนได้ทราบอีกครั้งหนึ่ง และแจ้งให้ข้าราชการครูทุกคนให้ทำการประเมินตนเองตามหลัก ก.ค.ศ. กำหนด โดยประเมินจากเอกสารทั้ง ๓ ด้าน ๑๑ ตัวชี้วัด
๑.๓   การประเมินครูผู้ช่วยแบบใหม่ เป็นการประเมินเพื่อเตรียมความพร้อมปีการศึกษาละ ๒ ครั้ง 
โดยมีผู้อำนวยการโรงเรียนและกลุ่มฝ่ายบริหารเป็นผู้ประเมิน

ระเบียบวาระที่ ๒ รับรองรายงานการประชุมครั้งที่ ๓/๒๕๖๑
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
๓.๑.๑  การส่งแผนการจัดการเรียนรู้ให้ตรงเวลา แจ้งคณะครูผู้สอนทุกคน ให้ดำเนินการ
จัดส่งแผนการจัดการเรียนรู้ให้ตรงเวลา
๓.๑.๒  แจ้งครูที่ค้างส่ง BookMark ให้เร่งดำเนินการให้แล้วเสร็จภายในวันที่ ๘ ตุลาคม 
๒๕๖๑ แล้วจัดส่งไปยังฝ่ายงานวัดผล
๓.๑.๓  ขอความร่วมมือครูผู้สอนทุกคน ให้ลดภาระงานในแต่ละรายวิชาให้น้อยลง และ
เน้นการให้ความรู้เป็นสำคัญ
                            	๓.๑.๔  การส่งบันทึกสอนแทน แจ้งหัวหน้ากลุ่มสาระฯ ส่งทุกวันศุกร์
๓.๑.๕  แจ้งนักศึกษาฝึกสอนส่งแผนการสอนทุกวันศุกร์ ก่อนเวลา ๑๖.๓๐ น. โดยให้ครูพี่
เลี้ยง และหัวหน้ากลุ่มสาระฯ ลงนามให้เรียบร้อยก่อนนำส่ง
๓.๑.๖  ปรับขยับเวลาการจัดกิจกรรมหน้าเสาธง เพื่อส่งเสริมกิจกรรมโฮมรูม และแจ้งครู
ที่ปรึกษาทุกคนให้เข้าโฮมรูมเพื่อดูแลนักเรียนทุกวัน
๓.๑.๗  การให้ผู้ปกครองประเมินครูและ.โรงเรียนในวันประชุมผู้ปกครอง วันที่ ๗ 
ธันวาคม ๒๕๖๑
๓.๑.๘  การจัดให้นักเรียนเข้าไปประเมินการสอนของครู โดยจะเริ่มประเมินการสอนใน
เดือนมกราคม ปี ๒๕๖๒ เป็นต้นไป
                            	๓.๑.๙  ประชาสัมพันธ์เรื่องปฏิทินปฏิบัติงานของโรงเรียน คณะครูและบุคลากรทุกคนสามารถติดตามได้ในไลน์และเว็บไซต์ของโรงเรียน โดยนางอ้อมจิต สระทองจันทร์ จะทำการอัพเดตให้ได้ทราบต่อไป 
                            	๓.๑.๑๐   กลุ่มงานทะเบียน ขอขอบคุณคณะครูทุกคนที่ให้ความร่วมมือในการตรวจสอบ เรื่อง การรายงานเกี่ยวกับการไม่มีตัวตนของนักเรียน 
๓.๑.๑๑  กลุ่มงานวัดผล ขอขอบคุณคณะครูทุกคนที่ให้ความร่วมมือให้การติดตามการ  
แก้ ๐ ของนักเรียน และแจ้งครูที่ต้องการจัดสอนเสริม สามารถแจ้งที่งานวัดผล ซึ่งงานวัดผลจะทำการนัดหมายกลุ่มนักเรียนดังกล่าวต่อไป  
๓.๑.๑๒  แจ้งคณะครูทุกคนได้ทราบ เรื่อง การทำ Test Blueprint สามารถส่งได้ที่ 
Email ของงานวัดผล และหากมีข้อสงสัยสามารถสอบถามที่นางสาวลำดวน ไชยสอาด  นางสาวภัชชานันท์ ศรีนวล และนายเอกพันธุ์ ทิพย์นาวา 
๓.๑.๑๓  แจ้งการทำหน่วยการจัดการเรียนรู้ เน้นย้ำให้จัดกิจกรรมการเรียนการสอนให้
สัมพันธ์กับหน่วยการเรียนรู้ และขอความร่วมมือให้เขียนการจัดกิจกรรมการเรียนการสอนอย่างละเอียด
 ๓.๒ งานที่เกี่ยวข้องกับกลุ่มบริหารทั่วไป
· ฝ่ายอาคาร สถานที่
๓.๒.๑  การขอใช้ห้องต่างๆ ขอความร่วมมือให้เขียนใช้สำหรับการทำกิจกรรมต่างๆ และ
[bookmark: _GoBack]ถ้าเป็นการเขียนขอเพื่อใช้เป็นห้องสอน ขอความร่วมมือให้ใช้ห้องสอนตามที่ระบุไว้ในตารางสอน 

๓.๒.๒  การเขียนขอใช้นักการและแม่บ้าน ขอความร่วมมือครูที่ประสงค์จะขอใช้ให้เขียน
แจ้งปัญหาให้ชัดเจน
· ฝ่ายกิจการนักเรียน
๓.๒.๓   การเช็คชื่อนักเรียนมาเรียนในเว็บไซต์โรงเรียน ขอความร่วมมือครูที่ปรึกษาทุก
คนให้เช็ครายชื่อนักเรียนมาเรียนตามสภาพจริงและเป็นปัจจุบันที่สุด
๓.๒.๔   การดำเนินการกิจกรรมโฮมรูม แจ้งครูที่ปรึกษาทุกคนให้ลงโฮมรูมนักเรียนทุก
วันตามเขตพื้นที่ที่จัดแบ่งไว้ และขอความร่วมมือครูที่ปรึกษาทุกคนจัดส่งสมุดโฮมรูมให้ตรงเวลาทุกๆวันศุกร์
๓.๒.๕   การติดตาม ดูแล พฤติกรรมนักเรียน ขอความร่วมมือครูทุกคนให้ช่วยดูแล
นักเรียน โดยเฉพาะนักเรียนที่มีพฤติกรรมอยู่ในกลุ่มเสี่ยง  
๓.๒.๖   ขอขอบคุณครูเวรประจำวันทุกคนที่ให้ความร่วมมือในการปฏิบัติหน้าที่ดูแลเวร
ประจำวันในช่วงเช้า และขอความร่วมมือให้ครูเวรประจำวันปฏิบัติหน้าที่ช่วงเย็นด้วย เพื่อดูแลความเป็นระเบียบเรียบร้อย และความปลอดภัยของนักเรียน
๓.๒.๗   แจ้งครูผู้สอนรายวิชาพลศึกษาให้เน้นย้ำนักเรียนที่ตั้งตาข่ายตะกร้อที่บริเวณโดม
อเนกประสงค์ เมื่อเล่นเสร็จต้องเก็บให้เรียบร้อย
๓.๒.๘   แจ้งครูที่ปรึกษาชั้นมัธยมศึกษาตอนต้น ให้เร่งดำเนินการกรอกข้อมูลการติดตาม
คัดกรองข้อมูลนักเรียนยากจน ให้แล้วเสร็จภายในวันที่ ๕ ธันวาคม ๒๕๖๑
๓.๒.๙   ขอความร่วมมือครูที่ปรึกษาและครูผู้สอนทุกคน ให้คัดกรองรายละเอียดการขอ
ออกนอกสถานศึกษาของนักเรียนก่อนเซ็นต์อนุญาต 
๓.๒.๑๐ การให้นักเรียนนำโทรศัพท์มือถือมาโรงเรียน ขอความร่วมมือครูผู้สอนที่มีความ
ประสงค์จะให้นักเรียนใช้โทรศัพท์มือถือในกิจกรรมการเรียนการสอน ให้ดำเนินการเขียนขออนุญาตเป็นบันทึกข้อความ โดยสามารถขอแบบฟอร์มได้ที่ห้องกิจการนักเรียน
๓.๒.๑๑ การสังเกตพฤติกรรมนักเรียนกลุ่มเสี่ยง ขอความร่วมมือครูที่ปรึกษาและครูผู้สอน
ทุกคนให้ช่วยกันติดตาม ดูแล พฤติกรรมนักเรียนกลุ่มดังกล่าวด้วย
๓.๒.๑๒ ขอความร่วมมือครูทุกคนให้ช่วยกันดูแลนักเรียนเกี่ยวกับการเข้าชั้นเรียนเพื่อ
แก้ปัญหาการโดดเรียน โดยกรณีที่มีนักเรียนโดดเรียน ครูผู้สอนสามารถแจ้งรายชื่อนักเรียนที่โดดเรียนในระดับชั้นมัธยมศึกษาตอนต้นได้ที่นางสาวธีรารัตน์ ช้อยชด และแจ้งรายชื่อนักเรียนที่โดดเรียนในระดับชั้นมัธยมศึกษาตอนปลายได้ที่นายพัฒนพงษ์ หารเอี่ยม ซึ่งถ้านักเรียนที่โดดเรียนเกิน ๓ ครั้ง ทางผู้ดูแลจะส่งรายชื่อให้หัวหน้าระดับชั้นเพื่อดำเนินการทำบันทึกข้อความไปยังครูที่ปรึกษาเพื่อดำเนินการต่อไป
๓.๒.๑๓ แจ้งครูที่ปรึกษาทุกคนให้ทราบเกี่ยวกับเงื่อนไขการทำความสะอาดตามเขตพื้นที่
ที่รับผิดชอบ ถ้านักเรียนชั้นใดที่มีคะแนนการประเมินการทำความสะอาดต่ำกว่าเกณฑ์จะต้องมาบำเพ็ญประโยชน์เพิ่มเติมภายในบริเวณโรงเรียน
  ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
๓.๓.๑  การขอใช้งบประมาณ ปีงบประมาณ ๒๕๖๒ แจ้งครูที่มีความประสงค์จะขอใช้
งบประมาณ สามารถเขียนขอได้ที่ฝ่ายงบประมาณ 
๓.๓.๒  การจ่ายเงินเรียนฟรี (ค่าอุปกรณ์การเรียน) แจ้งครูที่ปรึกษาในระดับชั้น
มัธยมศึกษาตอนต้นในการรับเงินเรียนฟรีจำนวน ๒๑๐ บาท และระดับชั้นมัธยมศึกษาตอนปลายจำนวน ๒๓๐ บาท ให้ดำเนินการแจกในวันประชุมผู้ปกครอง ในวันที่ ๗ ธันวาคม ๒๕๖๑ และในกรณีที่ไม่มีผู้ปกครองมารับเงินเรียนฟรี ให้ครูที่ปรึกษาส่งคืนฝ่ายการเงิน เพื่อความสะดวกในการดำเนินแจกเงินเรียนฟรีในครั้งต่อไป
                 	๓.๓.๓  การปรับปรุงอาคารสถานที่ (โรงจอดรถครู / ที่นั่งนักเรียน) แจ้งครูทุกคนให้ทราบ
เกี่ยวกับงบประมาณในการปรับปรุงสถานที่โรงจอดรถครู ซึ่งใช้งบประมาณจากการจำหน่ายคูปอง และการสร้างที่นั่งสำหรับนักเรียน ซึ่งใช้งบประมาณจากกิจกรรมน้ำดื่ม คลว.
๓.๓.๔  แจ้งครูทุกคนให้ทราบเกี่ยวกับการมาปฏิบัติราชการในวันหยุด ครูทุกคนต้องมา
ปฏิบัติราชการเหมือนการปฏิบัติราชการในวันปกติ และแจ้งครูทุกคนให้ทราบเกี่ยวกับการขอออกนอกสถานที่ สามารถเขียนขอออกนอกสถานที่ได้แต่ต้องไม่เกิน ๒ – ๓ ชั่วโมง ถ้าเกินกว่าเวลาดังกล่าวให้ถือเป็นการลากิจส่วนตัว 
                 	๓.๓.๕  การแต่งตั้งคณะกรรมการตรวจสอบพัสดุตามกลุ่มงาน และกลุ่มสาระการเรียนรู้ 
เพื่อตรวจสอบพัสดุและครุภัณฑ์ตามกลุ่ม โดยจะมีคำสั่งการแต่งตั้งต่อไป
			๓.๓.๖  การแต่งตั้งคณะอนุกรรมการในการประเมินการเลื่อนเงินเดือนข้าราชการ เพื่อคัดกรองข้อมูลให้ถูกต้องตรงตาม ๑๓ ตัวชี้วัด กับ ว.๒๑         
๓.๓.๗  การจ่ายค่าบำรุงสถานศึกษา ทางฝ่ายการเงินจะแจ้งกำหนดการจ่ายให้ครูที่
ปรึกษาได้ทราบอีกครั้ง
๓.๓.๘  ในช่วงเดือนมกราคม ทางโรงเรียนจะมีการจัดประชุมการทำ Logbook อีกครั้ง 
เพื่อสอบถามปัญหาในการดำเนินงานต่างๆ            	
      
ระเบียบวาระที่ ๔ เรื่องเสนอเพื่อพิจารณา 

ระเบียบวาระที่ ๕ เรื่องอื่นๆ
          รองฯ กวีวัฒน์ เงินขาว
		๕.๑   การหยุดเรียนในวันที่ ๒๐ – ๒๑ ธันวาคม ๒๕๖๑ เนื่องจากเป็นช่วงการแข่งขันศิลปหัตถกรรม และจะมีการจัดเรียนชดเชยในวันที่ ๒๒ มกราคม ๒๕๖๒ 
๕.๒   กิจกรรมงานปีใหม่ครู จะจัดในวันที่ ๔ มกราคม ๒๕๖๒ 

	ปิดประชุมเวลา ๑๗.๓๗ น.

					ลงชื่อ			         ผู้บันทึกการประชุม
  			     		     (นางสาวพิมพ์ชนก  ปัญญากา)

					ลงชื่อ                                 ผู้ตรวจรายงานการประชุม
					      (นางศิริลักษณ์  เลขะวัฒนะ)
			                       รองผู้อำนวยการฯ กลุ่มบริหารทั่วไป

    					ลงชื่อ                                 ผู้รับรองรายงานการประชุม
        	        			       (นายสานิต หงษ์สามสิบเจ็ด)
            ผู้อำนวยการโรงเรียนคลองลานวิทยา
